# PepsiCo

PepsiCo és una empresa multinacional originària dels Estats Units especialitzada en el sector agroalimentari. És especialment coneguda per les seves begudes com la Pepsi-Cola, i els seus productes snacks. El seu competidor directe des de fa molt temps és l'empresa The Coca-Cola Company. PepsiCo és present en 200 països i gestiona 200 marques diferents.
PepsiCo era el 2012 la primera empresa agroalimentària d'Amèrica del Nord pel seu pressupost (65.500 milions de dòlars) i la cinquena pel seu benefici net (6.460 milions de dòlars), després de Nestlé (U.S. & Canada), Coca-Cola Co., Anheuser-Busch InBev i Sunkist Growers.
PepsiCo dona llocs de treball a unes 285.000 persones (2010) a tot el món.
PepsiCo està dividida en quatre parts, dues d'elles per activitats específiques en el continent americà: PepsiCo Americas Foods (snacks) i PepsiCo Americas Beverages (begudes). PepsiCo Asia, Middle East & Africa i PepsiCo Europe, reagrupen les activitats del grup sense diferenciació.

## Història

El 1965, Pepsi-Cola Company es va fusionar amb Frito-Lay, el líder de les patates xips.
PepsiCo comprà Tropicana a Seagram el 1998, Quaker Oats Company el 2001, Benenuts a Sara Lee el 2005, i l'empresa russa Wimm-Bill-Dann, productora de sucs de fruita i productes lactis el 2010.
PepsiCo va voler comprar Danone el 2005, però davant l'hostilitat dels poders públics francesos va abandonar aquesta idea.

## Marques

* Doritos
* Pepsi-Cola
* Mountain Dew
* Frito-Lay
* Tropicana
* Alvalle (gaspatxo) (marca aportada per Tropicana)
* Quaker
* Gatorade (aportada per Quaker)
* Lipton Ice tea: marca pertanyent al grup Unilever però comercialitzada per PepsiCo
* 7up: fora dels Estats Units
* Fruit'vita
* KAS
* Mirinda
* Lay's
* Benenuts: 3D, Fritelle i Twinuts
* Looza
* Sonric's fou una empresa alimentaria mexicana fundada el 1986 i absorbida per PepsiCo. Principalment fabricants de llaminadures i xiclets per a nens. Després d'un estudi de mercat van desenvolupar una estratègia basada en la varietat, oferint contínuament diferents llaminadures i gustos. Van substituir el sucre per la Dextrosa per fer-los més àcids i dolços, ideal per al seu públic infantil. El principal objectiu era treure un producte nou cada tres setmanes i llençar-lo al mercat. Al nostre país es van fer famosos pel marxandatge, sobretot pels cromos. Com els de Freddy Kreuger, D'Artacan i els de Bola de Drac.

### Antigues propietats

* Taco Bell
* KFC
* Pizza Hut
Pepsico està separada d'aquestes empreses i actualment les posseeix la societat Yum!.

## Referències

* ↑ «Form Annual Report 2013, PepsiCo, Inc.».
* 1 2 3 4 5 PepsiCo Achieves 2013 Financial Targets and Announces Increase of 35% in Cash Returns to Shareholders for 2014, PepsiCo February 13, 2014
* 1 2 «Le groupe PepsiCo». Arxivat de l'original el 2012-09-09. [Consulta: 7 maig 2014].
* ↑ http://www.foodprocessing.com/top100/index.html Arxivat 2013-09-04 a Wayback Machine. Top 100 Food and Beverage Companies for 2012: Splitting in Two.
* ↑ http://company.monstergulf.com/beveragesiin Arxivat 2014-05-08 a Wayback Machine. Pepsico Internationalhttp://company.monstergulf.com/
* ↑ «Sara Lee vend Benenuts à Pepsi». Arxivat de l'original el 2012-09-06. [Consulta: 7 maig 2014].
* ↑ «Le jour où Pepsico a décidé d'avaler le russe Wimm Bill Dann». Arxivat de l'original el 2012-02-05. [Consulta: 7 maig 2014].
* ↑ Pepsi se lance contre Danone aux États-Unis
* ↑ Unilever sous-traite la commercialisation de Lipton à Pepsico
* ↑ http://www.emsona.com Arxivat 2019-07-08 a Wayback Machine.